Θέμα: Modern Greek Language (Secondary School)
Ερώτηση: «ΤΟ ΟΝΕΙΡΟ ΤΟΥ ΠΑΝΑΓΟΥ» Ο Πανάγος, ο φοιτητής της Νομικής, καθόταν κοντά στο παράθυρο και συλλογιζόταν... Από τον δρόμο ακούστηκαν οι φωνές του ψαρά, του μανάβη, του ακονιστή και του πλανόδιου μικροπωλητή εμπόρου, που διαλαλούσαν τις πραμάτειες τους και την τέχνη τους. Ο Πανάγος αισθάνθηκε περιφρόνηση για όλους. Δεν σκέφτηκε ούτε τον παππού του, που ήταν καπνοπώλης. Πλησίασε στο παράθυρο και κοίταξε ακατάδεχτα τον φούρναρη, έπειτα τον παπουτσή και τον ράφτη, που είχαν τα μαγαζιά τους κοντά στον φούρνο. Λίγο παραπέρα είδε τον φαναρά, που δούλευε στον ίσκιο. «Χτύπα κι εσύ, τεχνίτη, τον τενεκέ σου», ψιθύρισε. «Μεθαύριο θα χτυπάς την πόρτα μου και θα με παρακαλείς να βοηθήσω τον γιο σου να τον πάρουν υπάλληλο στην τράπεζα. Κι εσύ, γείτονα φούρναρη, κι εσύ, έμπορε, που μετράς τα υφάσματά σου, κι εσύ, μαρμαρά, που ακούω τον χτύπο του ατσάλινου εργαλείου, δεν είναι μακριά ο καιρός που θα μου βγάζετε όλοι το καπέλο». Τη νύχτα εκείνη ο Πανάγος είδε ένα παράξενο όνειρο. Εκεί που καθόταν, λέει, σ' έναν θρόνο, παρουσιάστηκαν μπρος του πολλοί άνθρωποι της δουλειάς. Πρώτος ο γεωργός, έπειτα ο υφαντής, ο ράφτης, ο χτίστης. «Αφέντη Πανάγο», του λέει ο γεωργός, «μάθαμε πως όλοι σ' έχουν ανάγκη κι εσύ δεν έχεις ανάγκη από κανέναν. Ήρθαμε, λοιπόν, να σου πούμε πως, αφού δε μας χρειάζεσαι, εμείς σε αποχαιρετούμε». Τότε βρέθηκε τάχα ο Πανάγος ολομόναχος και ολόγυμνος πάνω σ' ένα τεράστιο δίπλωμα, που σαν απέραντο σεντόνι έφτανε ως τον ορίζοντα και τίποτε άλλο δε φαινόταν. Τουρτούριζε, πεινούσε, μα κανένας δεν ήταν εκεί να τον βοηθήσει. Ο Πανάγος ξύπνησε τρομαγμένος. Από εκείνη τη στιγμή κατάλαβε πως είχε ανάγκη όλο τον κόσμο και όλον τον κόσμο τον αγάπησε. ΟΕΔΒ, Νεοελληνική Γραμματική (Κείμενα και Ασκήσεις), Αθήναι 1976, σ.58 Συμπλήρωσε την παρακάτω πρόταση με τη σωστή επιλογή, χρησιμοποιώντας αποκλειστικά πληροφορίες από το κείμενο: Στο όνειρο μίλησε ο ________ στον Πανάγο
Επιλογές:
χτίστης
υφαντής
γεωργός
Σωστή απάντηση (αριθμός επιλογής, από 0): 2